cyanic-selkie/wikianc huggingface dataset:
צבי הירש הורוביץ (דרזדן)
משפחתו
חתניו: הרב ד"ר אפרים זוננשיין רב בבידגושץ, ויהודה אריה נוימרק.
טורקיה במשחקים האולימפיים
היסטוריה
באולימפיאדת טוקיו (1964) ירד מספר המדליות ל-6. זוכי מדליות הזהב היו איסמאיל אוגאן, ששיפר את הישגו מרומא, וקאזים אייוואז. חסן גינגר איבד את תוארו אך זכה במדליית כסף. חוסיין אקבאש, שזכה במדליית ארד במלבורן, זכה אף הוא במדליית כסף, וכך גם אהמט אייק. המיט קפלן זכה במדליה אולימפית שלישית ברציפות, מדליית ארד.
מוקדמות מונדיאל 2022 - אמריקה הצפונית
סיבוב ראשון
הגרלת הסיבוב הראשון נערכה ב-19 באוגוסט 2020 במטה פיפ"א בציריך. שש הנבחרות הטובות ביותר (6–11 בדירוג) הוגרלו כל אחד לבית נפרד. שאר הנבחרות הוגרלו רנדומלית לבתים. כל נבחרת שיחקה ארבעה משחקים, שני משחקי בית ושני משחקי חוץ. עם זאת, בשל מגפת הקורונה, משחקי בית רבים נערכו במקומות נייטרליים.
פסק דין אבו מסאעד נגד נציב המים
העובדות בבסיס פסק הדין
בעקבות פסיקה בבג"ץ, הגישו מספר נציגי משפחות מיישובים בדואים בלתי מוכרים בקשות פרטניות לוועדת המים, במטרה לקבל אישור לחיבור פרטי של בתיהם למקורות המים. מנהל הרשות החליט בהתאמה שלא לחבר בחיבור פרטי למים חמש מתוך שש קבוצות שהגישו בקשות לחיבור.
בית הדין לענייני מים דחה את ערעורם, מהטעמים הבאים:
טענות המשיבים (נציב המים ומינהל מקרקעי ישראל)
נציב המים ומינהל מקרקעי ישראל מצידם השיבו בעיקר לטענות המערערים. המשיבים טענו, כי הזכות למים היא זכות יחסית ולא מוחלטת, בשל העובדה שהמבקשים חיבורים פרטיים למים מתגוררים בכפרים בלתי חוקיים. רשות המים פועלת בהתאם לדיני התכנון והבניה ולפי המדיניות הכלכלית של הממשלה. והמדינה מספקת את השירותים החיוניים בישובי הקבע ומי שרוצה ליהנות מהם שיעבור לגור באותם יישובים. מי שאינו מעוניין לעבור ליישובי הקבע קיימים עבורו שני המנגנונים החלופיים הנ"ל. הרשות מנהל המים בודקת כל מקרה לגופו, וההחלטה לחבר חיבורי קבע תלויה בין השאר במידת הצורך שלו בחיבור הפרטי למים. המשיבים טענו עוד, כי אין בסיס לטענת נציגי המשפחות הבדואים כי הם מופלים לרעה בהשוואה לחוות הבודדים, מאחר שהאחרונים מוסדרים על פי חוק להבדיל מהכפרים הבלתי מוכרים. ההתייחסות לסעיף 157א לחוק התכנון והבנייה דווקא מחזקת את הטענה כי החלטת מנהל הרשות ניתנה במסגרת הדין ובמתחם הסבירות.
השופטת עדנה ארבל
בעניין היחס המועדף לו זוכות, לדברי המערערים, חוות הבודדים, ציינה השופטת ארבל שאף על פי שישנם פגמים חוקיים בהקמתן, יש שוני ביניהן לבין הכפרים הבדואים הלא מוכרים מאחר שחוות הבודדים עברו הליך של הסדרה.
פלטפורמת ביקוש
פלטפורמת ביקוש (באנגלית: Demand Side Platform, בראשי תיבות DSP) היא מערכת המאפשרת למפרסמים, הקונים שטחי פרסום דיגיטליים ממו"לים של תוכן (אתרי אינטרנט) לנהל את פעילותם מול בורסות פרסום (ad exchanges) ובורסות נתונים (data exchanges) דרך ממשק יחיד.
סנג'אי גופטה
ביוגרפיה
ב-6 בינואר 2009, הוצע לגופטה תפקיד הרופא הראשי (Surgeon General) של ממשלת ארצות הברית בממשלו של ברק אובמה. במרץ החליט גופטה לוותר על התמודדות על המשרה.
בשנת 2003 נשלח גופטה לסקר את ההיבטים הרפואיים של הפלישה האמריקאית לעיראק מטעם רשת CNN. הוא גם הגיש את "סימני חיים", תוכנית טלוויזיה בת חצי שעה שעוסקת בעולם הרפואה ברחבי העולם.
חיים אישיים
גופטה נשוי ואב לשלוש בנות.
גרג גוטפלד
ביוגרפיה
נולד בסן מטאו, קליפורניה שבארצות הברית.
גוטפלד שימש כעורך המגזין Maxim הבריטי בין השנים 2004-2006. בין השנים 2005-2008 כתב ל-The Huffington Post וכמו כן ערך את הבלוג האישי שלו The Daily Gut. החל משנת 2011 מופיע גוטפלד כפאנליסט קבוע בתוכנית The Five. החל מחודש מאי 2015, גוטפלד מנחה את תוכנית האקטואליה השבועית The Greg Gutfeld Show ברשת פוקס ניוז, זאת לאחר שהנחה בין השנים 2007-2015 את תוכנית האקטואליה Red Eye.
האישה החדשה
השכלה תיכונית ומקצועית
אף שהאישה החדשה הפכה למשתתפת פעילה יותר בחיים ובכוח העבודה, היא תוארה בספרות, בתיאטרון ובייצוגים אמנותיים אחרים, כמפעילה את האוטונומיה שלה בתחום הבית הפרטי. תנועת הסופרג'יסטיות של המאה ה-19 שאפה לקבל זכויות דמוקרטיות לנשים, הייתה לה ההשפעה משמעותית ביותר על דימוי "האישה החדשה". הזדמנויות חינוך ותעסוקה לנשים הלכו וגדלו ככל שמדינות המערב הפכו עירוניות ומתועשות יותר. כוח העבודה - "הצווארון הוורוד", נתן לנשים דריסת רגל בתחום העסקי והמוסדי.
מיניות וציפיות חברתיות
האישה החדשה נתנה חשיבות רבה לאוטונומיה המינית שלה, אך קשה היה להוציא את זה לפועל מכיוון שהחברה עדיין השמיעה הסתייגות גדולה מכל סימן של חריגה נשית. עבור נשים בעידן הוויקטוריאני, כל פעילות מינית מחוץ לנישואין נתפסה כבלתי מוסרית. שינויי דיני גירושין בשלהי המאה ה-19 יצרו אישה חדשה שיכולה לשרוד גירושין בעצמאותה הכלכלית. מספר הולך וגדל של נשים גרושות נישאו בשנית. שמירה על מכובדות חברתית תוך מימוש זכויות משפטיות שנחשבות עדיין לא מוסריות בעיני רבים הייתה אתגר עבור האישה החדשה.
ספרות
דיונים ספרותיים על הפוטנציאל ההולך וגדל של נשים בחברה האנגלית מתוארכים לפחות לספר "בלינה" של מריה אדוורת (1801) ו"אורורה ליי" (מאת אליזבת בארט) (1856), שבחנו את מצוקתה של אישה בין נישואים קונבנציונליים לבין האפשרות הרדיקלית שהיא יכולה להיות אמנית עצמאית. בדרמה, בסוף המאה התשע-עשרה הוצגו מחזות ברוח ה"אישה חדשה" כמו "בית הבובות" של הנריק איבסן (1879) ו"הדה גאבלר" (1890), מחזהו של הנרי ארתור ג'ונס "המקרה של סוזן המורדת" (1894) ושל ג'ורג' ברנרד שו "קנדידה" (1898). הספר "דרקולה" של ברם סטוקר מציין את האישה החדשה בדפיו, כששתי הדמויות הנשיות הראשיות בו דנות בתפקידיהן של נשים ובאישה החדשה בפרט. מינה הרקר ממשיכה לגלם כמה מאפיינים של האישה החדשה, תוך שימוש בכישורים לשעשע את הדמויות הגבריות. לוסי ווסטנרה תוהה אם האישה החדשה יכולה להתחתן עם כמה גברים בבת אחת, מה שמזעזע את חברתה מינה. ניתוחים פמיניסטיים של דרקולה רואים בחרדה גברית בשאלת האישה ומיניות האישה, נושא מרכזי בספר.
גן מבני
גן מבני (structural gene) הוא גן שמקודד לכל תוצר רנ"א או חלבון מלבד פקטור רגולטורי (למשל חלבון רגולטורי). גן זה יכול לקודד, לחלבון מבני כגון אנזים, או מולקולת רנ"א שלא מעורבת בתהליכי רגולציה. גנים מבניים מייצגים מגוון רחב של מבנים ופונקציות של חלבונים, כולל חלבונים מבניים, אנזימים עם פעילויות קטליטיות וכו'. גנים אלו נחוצים לתכונות המורפולוגיות והפונקציונליות של התא. באאוקריוטים, גנים אלו מופיעים בצורה מפוצלת, מחולקים לאינטרונים ולאקסונים אך בפרוקריוטים, גנים אלו מופיעים בצורה רציפה. הגנים המבניים קשורים לסינתזה של שרשרת פוליפפטידית אחת או מספר של שרשראות פוליפפטידיות ובנוסף, ליצירת סוגים שונים של רנ"א הנדרשים במהלך סינתזת חלבון. גנים מבניים שונים מגנים רגולטורים או גני פרומוטר בכך שהם משרתים מטרה חשובה של תעתוק חלבונים.
הגוניס
תקציר העלילה
שתי הקבוצות מגיעות לחוף של העיירה והגוניס מתאחדים עם בני משפחותיהם בעוד שבני משפחת פרטאלי נעצרים, אך צ'אנק מונע מהמשטרה לקחת את סלות' ומזמין אותו לגור עם משפחתו. מייקי מגלה כי בני משפחת פרטאלי שכחו לקחת ממנו שקית גולות אותה הוא מילא ביהלומים מהאוצר של וילי, והיהלומים מאפשרים למנוע את עיקול בתיהם על ידי מנהלי הקאנטרי קלאב. כשהגוניס חוגגים את מזלם הטוב, הם רואים את ספינתו של וילי יוצאת מהנקרה ומפליגה בעצמה לאופק.
יוסף ברויאר
שימש כראש הישיבה של קהילת עדת ישורון בפרנקפורט. לאחר הגירתו לארצות הברית, כיהן כרב המייסד של קהל עדת ישורון בניו יורק, המכונה בקיצור "ברויאר'ס", על שם מייסדה. הוא הקים ישיבה תחת השם ישיבת רבי שמשון רפאל הירש שכונתה "ישיבת הרב ברויאר".
ארמי האמר
ילדותו ומשפחתו
האמר התגורר בשכונת דאלאס בהיילנד פארק במשך מספר שנים. כשהיה בן שבע עברה משפחתו לאיי קיימן, שם התגוררה כחמש שנים, ואז התיישבה בלוס אנג'לס. הוא למד באקדמית פוקנר בנמל המושל, ובאקדמית גרייס כריסטיאן, ובנוסף גם בגרנד קיימן (בית ספר שהקים אביו בווסט ביי, גרנד קיימן), ומאוחר יותר הלך לבית הספר התיכון הבפטיסטי בלוס אנג'לס בעמק סן פרננדו. הוא נשר מהתיכון בכיתה י"א כדי להמשיך בקריירת משחק. לאחר מכן עבר קורסים במכללה באוניברסיטת קליפורניה בלוס אנג'לס. מאוחר יותר האמר אמר כי הוריו התנערו ממנו כשהחליט לעזוב את בית הספר ולהתחיל לשחק, אך מאז הפכו לתומכים וגאים בעבודתו.
2016–2020: התמקדות בקולנוע העצמאי
לאחר מכן הופיע בתור דייוויד במותחן "מלון מומבאי", על מתקפת הטרור במומבאי בשנת 2008 שהוקרן לראשונה בפסטיבל טורונטו הבינלאומי ב-7 בספטמבר 2018. באותה שנה כיכב האמר לצד פליסיטי ג'ונס, כשהוא מגלם את המומחה לדיני מיסוי מרטין ד' גינסבורג, בן הזוג של שופטת בית המשפט העליון רות ביידר גינסבורג, בסרט "המין החזק" המדבר על דרמה משפטית וביוגרפיה על ראשית חייה של גינזבורג, בבימוי מימי לדר והוקרן לראשונה בפסטיבל "AFI" ב-8 בנובמבר 2018. ביוני 2018 האמר שיחק בתיאטראות ברודוויי בתפקיד דרו, במחזה "גברים לבנים סטרייטים". על הופעותיו הבולטות בקולנוע בשנים 2017–2018, הוענק להאמר פרס בקטגוריית "הישג מצטיין בקולנוע" בפסטיבל SCAD בסוואנה. בשנת 2019, האמר כיכב בסרט האימה הפסיכולוגי "פצעים" יחד עם דקוטה ג'ונסון. הצגת הבכורה של הסרט הייתה בפסטיבל הסרטים סאנדנס ב-26 בינואר 2019.
2021 – פגיעה בקריירה בעקבות שערוריית מין
כעבור שבועיים, ב-28 בינואר, נמסר שהאמר פרש מהפקת "ההצעה". הסדרה בת עשרת הפרקים מספרת את סיפור הפקת הסרט "הסנדק" משנת 1972, ובה יועד האמר לגלם את דמותו של מפיק "הסנדק", אלברט "אל" רודי. ב-5 בפברואר 2021 נמסר שעל רקע ההאשמות שהופנו כלפי האמר, סוכנות הכישרונות "WME" הפסיקה לייצג אותו, וכן התפטר איש יחסי הציבור האישי שלו.
ב-2 באפריל 2021 פורסמה הודעה רשמית, לפיה פרש האמר מהמחזה "הדקות" פרי עטו של טרייסי לטס, שצפויה להעלות להקת התיאטרון "סטפנוולף"  בברודוויי ב-22 במרץ 2022. האמר הודיע שהוא נאלץ לפרוש מהמחזה כדי להתמקד בעצמו ובבריאותו למען משפחתו. מפיק המחזה ג'פרי ריצ'רדס הצהיר שהאמר יישאר עמית מוערך עבור כל מי שעבדו איתו על הבמה ומחוצה לה על "הפרוטוקול", וכי מכבדים את החלטתו.
בג"ץ מטה הרוב נגד משטרת ישראל
טענות משטרת ישראל
הטענה המרכזית היא טענתה של משטרת ישראל. אך, פס"ד זה התייחס לעוד טענות של אגודת מגן דוד אדום, רשות הכבאות ועיריית תל אביב-יפו. טענות אלו היו בצידה של טענות משטרת ישראל.
רז הימן והלל סגל
רז הימן (נולד ב-18 באפריל 1964) והלל סגל (נולד ב-2 ביוני 1949) הם צמד נהגי שטח ישראלים, שהשתתפו במרוצים חשובים בתחום הראלי בארץ ובעולם, בהם ראלי דקר.
ויליאם פטריק היטלר
הרקע המשפחתי
אלויס הבן עזב את ביתו בגיל 14. הוא נכלא פעמים אחדות בעוון גנבה, וכדי שלא להסתבך יותר עם החוק עבר מאוסטריה לגרמניה. אך שם המשיך להסתבך עם החוק, ועקר לבריטניה, שם עבד בתור מלצר בדבלין. בשנת 1909 נשא לאשה בחורה אירית בת שמונה עשרה בשם ברידג'ט דאולינג. בשנת 1911 נולד בעיר ליברפול בנם ויליאם פטריק היטלר.
ילדותו וצעירותו
ויליאם ביקש אז להתגייס לצבא הבריטי, אך בקשתו נדחתה בשל קרבת המשפחה שלו לאדולף היטלר. לפי היסטוריונים, דודו התייחס אליו כ"אחיין המגעיל שלי".
יחסי ספרד–קובה
אחרי העצמאות
במהלך מלחמת האזרחים בספרד (1936-1939), הממשלה הקובנית נקטה בעמדה נייטרלית בנוגע למלחמת האזרחים ונטתה לסייע לרפובליקה הספרדית השנייה. בשנת 1937 אהד נשיא קובה פולחנסיו בטיסטה את משטרו של פרנסיסקו פרנקו, ששיקף את יחסיו המשתנים עם ארצות הברית.
טבח רכניץ
שנים לאחר מכן, כשהגיעו שמועות על הטבח הנורא, תושבי המקום עשו כל מאמץ להסתיר את הטבח ולא שיתפו פעולה עם חקירת המשטרה ואף החרימו אותה. עד אחד נרצח ועדים נוספים נעלמו בנסיבות מסתוריות. ישנן עדויות שונות באשר לחומר הראיות. דעה אחת סוברת כי בסוף שנת 1960 נמצאו במקרה 18 מגופות של הקרבנות; הן הוצאו והועברו לבית קברות יהודי בעיר גראץ. לתקופה קצרה המשטרה שבה לחקור את האירוע וניסתה לאסוף ראיות חדשות, אולם לאחר זמן קצר הנושא נשכח לעוד שלושים שנה.
טוני נולס
כהונתו
כתומך של המשמר הלאומי של אלסקה, קיבל נולס ב-2001 פרס "פרו פטריה" של המשמר ואת מדליית ההקרבה על שם צ'ארלס דיק.
לאחר כהונתו
לאחר החלפת הממשל ב-2017, התנגד נולס לרבים מצעדי המדיניות של מזכיר הפנים החדש ראיין זינקי, ומאוחר יותר הוא טען במכתב התפטרותו מתפקידו במועצה שלזינקי לא היה שום עניין "בהפחתת שינוי האקלים, משיכת הדור הצעיר, פיתוח תרבות מגוונת יותר של מבקרי הפארקים, הבאת בתי הספר לפארקים ואת הפארקים לבתי הספר, השמת הדגש על פיתוח הפארקים, והגנה על המגוון הטבעי של עולם החי". נולס הוביל התפטרות רבתי מהמועצה בינואר 2018, בציינו את הפערים עם מחלקת הפנים, במיוחד זינקי.
רובן ווד
מושל אוהיו
כמושל נקט ווד בעמדות תקיפות בבעיות השעה. הוא התנגד נחרצות לחוקי העבד הנמלט, אך לא השתמש בכוח כדי לאכוף אותם. באופן כללי הוא תמך במצע המטבע הקשה של מפלגתו והאמין שהמס שיוטל על הבנקים צריך להיות שווה ערך לזה שמוטל על יחידים, אך הוא לא היה מתנגד בנקים מובהק. מספר אירועים ראויים לציון אירעו בעת כהונתו: שריפת בית המדינה הישן של אוהיו (בית המדינה הנוכחי היה אז בשלבי בנייה), ביקורה של הזמרת השוודית ג'ני לינד, וביקורו של המדינאי ההונגרי לאיוש קושוט וקבלת הפנים לכבודו באספה הכללית של אוהיו בה נאמו קושוט, ווד ואחרים.
מדידת עומק המים
שימוש נפוץ
מד-עומק מסייע לביטחון הניווט של כלי השייט בו הוא מותקן על ידי מדידת העומק מתחת לגוף הספינה, אשר בתחתית שלה מותקן מתמר (באנגלית-Transducer) לשידור וקליטה. לכן כאשר כלי שיט מפליג במים רדודים וקיימת סכנה של עליה על שרטון הוא יפליג בדרך כלל במהירות איטית כדי להספיק לבצע תמרון התחמקות מעליה על השירטון או גוף תת-מימי אחר השקוע בקרקעית הים ומסכן אותו. כלי שיט רבים המפליגים ברוב תקופת שירותם במים מוגבלים, כמו מפרצים, אזורי ים עם קרח צף (אשר 90% ממנו שקועים מתחת לפני הים), בקרבת חופים, שפך נהר המשמש כניסה לנמל, תעלות, בסיס/עמוד של גשר או מתקן קידוח ימי, שייט בין איים וכדומה. בכל המקרים האלו, מד-העומק לבדו לא נותן תשובה הולמת לשמירה על בטיחות הניווט של כלי שיט מפני סכנה של עליה על או התנגשות עם גופים תת-מימיים מהסיבות שהוצגו לעיל. הפתרון למניעת הסכנות טמון בשימוש בסונאר נוסף מסוג אחר, 'סונאר מביט קדימה', שהוא מוצר חדש יחסית, הנותן תמונה דו-ממדית או תלת-ממדית של הגיזרה הקדמית, שמכסה 60° עד 120° בדרך כלל, לפי הדרישה שמקורה במשימה של כלי השייט. סונאר מסוג זה ניתן להתקנה בעת בניית הספינה במספנה אך גם כשדרוג בעת עבודות אחזקה תקופתית של הספינה בהיותה מוספנת במבדוק צף או על היבשה.
היסטוריה
אחת מיחידות מד-עומק המסחריות הראשונות הייתה Fessenden Fathometer, שהשתמשה במתנד מסוג Fessenden כדי ליצור גלי קול. מכשיר זה הותקן לראשונה על ידי חברת 'סיגנל צוללות' בשנת 1924 על אוניית ה-M&M SS Berkshire.
בתול דאר חליל
בנבחרת ישראל
דאר חליל הופיעה 5 פעמים במדי נבחרת ישראל עד גיל 19, כאשר הופעת הבכורה שלה התקיימה ב-8 בנובמבר 2022, בהפסד 5:0 מול גרמניה, במסגרת מוקדמות אליפות אירופה עד גיל 19. את שער הבכורה שלה בנבחרת כבשה דאר חליל ב-7 באפריל 2023, בניצחון על גיאורגיה 0–4 במסגרת שלב ב' של מוקדמות אליפות אירופה עד גיל 19.
אקולוקו
פורום הסיירים
אחראי פורום- קבוצת אחראי הפורום היא קבוצה מובחרת של סיירים בעלי ותק וניסיון עשיר בפורום הסיירים. אחת לתקופה מתקיימות בחירות לקבוצה. הסיירים המצטיינים והבולטים בפורום נבחרים לתפקיד, עוברים הכשרה ולוקחים חלק בניהול הפורום - מטפלים בעבירות משמעת, אוכפים את החוקים ואחראים על ההווי בפורום.
חלוץ
זכויות והטבות רבות ומגוונות באתר שמורות למשתמשים חלוצים בלבד. החלוצים הם אקואים (משתמשים) שרכשו חלוץ זמני ברשתות סטימצקי וצומת ספרים או דרך האתר. אפשרות נוספת היא יום חלוץ שיש כל כמה זמן אבל הם אינם מורשים לכל דבר ודבר. קיימות חבילות חלוץ תקופתיות שביניהן חלוץ תלת-חודשי, חלוץ חצי-שנתי וחלוץ שנתי. מחירם של החלוצים התלת-חודשיים, החצי שנתיים והשנתיים משתנים בהתאם.
שמואל אסקרוב
באוקטובר 1972 חזר אסקרוב לשירות צה"ל ושירת במפקדת חילות השריון. זמן קצר לפני פרוץ מלחמת יום הכיפורים עבר אסקרוב לשרת בתור סגן מפקד גדוד 53 של חטיבה 188, בגיל 24 היה אסקרוב הסמג"ד הצעיר ביותר בצה"ל.
מלחמת יום הכיפורים
אבדן כושר הדיבור שלו הוא דוגמה של אפזיה - סוג לקות של אבדן כושר דיבור וקריאה (אפזיה) הנובע מפגיעה באזור ברוקה באונה ה של המוח שבו הדיבור אינו שוטף, יש איבוד מילים חשובות ושליפת דומות להן, חסרות מילות התחביר וההטיות, אבל הדיבור הוא לעניין ומובן לשומעים, וכך גם הבנתו את הנאמר לו.
דיסקוגרפיית הסינגלים של BTS
באפריל 2019 פורסם הסינגל "Boy with Luv" בהשתתפות הזמרת האמריקאית הלסי, כסינגל המוביל של המיני אלבום. השיר הגיע למקום השמיני בבילבורד הוט 100 - המיקום הגבוה ביותר לשיר קיי-פופ עד אז. ביולי פרסמה הלהקה את הסינגל "Lights". הסינגל הופיע, לראשונה בתולדות הלהקה, במקום ה-81 ביפן הוט 100 ב-8 ביולי 2019, והגיע למקום הראשון בשבוע שלאחר מכן. כחודש לאחר מכן, קיבל "Lights" אישור על מכירת מיליון עותקים מאיגוד תעשיית ההקלטות היפני (RIAJ).
בינואר 2020 פרסמה הלהקה את הסינגל המוביל "Black Swan", כהטרמה לאלבום האולפן הרביעי שלה, Map of the Soul: 7. האלבום פורסם ב-21 בפברואר, ולווה בסינגל "On" ובגרסה דיגיטלית אלטרנטיבית שלו בהשתתפות הזמרת האוסטרלית סיה. "On" דורג במקום הרביעי במצעד הבילבורד הוט 100 - הדירוג הגבוה ביותר לשיר קיי-פופ אי פעם. ב-19 ביוני פרסמה הלהקה את הסינגל היפני "" כסינגל מוביל מתוך האלבום הרביעי שלה בשפה היפנית,. באוגוסט פרסמה הלהקה את הסינגל הראשון שלה בשפה האנגלית, "Dynamite". הסינגל דורג במקום הראשון במצעד הבילבורד הוט 100 בארצות הברית, והפך את BTS לאמן הדרום קוריאני הראשון שהגיע למקום הראשון במצעד זה. הסינגל גם עמד בראש מצעדי הבילבורד גלובל 200 והבילבורד גלובל ללא ארצות הברית בשבוע שהסתיים ב-24 בספטמבר, והפך לסינגל הראשון שעמד בראש שני המצעדים בו זמנית. "Dynamite" הגיע למקום החמישי במצעד 40 שירי המיינסטרים ובמצעד סינגלי הפופ של בילבורד - הדירוג הגבוה ביותר לאמן קוריאני עד אז, ואף הגיע למקום הראשון במצעד ההשמעות ברדיו הישראלי של חברת מדיה פורסט. ב-2 באוקטובר פרסמה הלהקה רמיקס לסינגל "Savage Love (Laxed – Siren Beat)" של ג'אוש 685 ושל ג'ייסון דירולו. הרמיקס דורג במקום הראשון בבילבורד הוט 100. ב-20 בנובמבר של אותה שנה, פרסמה הלהקה את "Life Goes On" כסינגל המוביל של אלבום האולפן החמישי שלה בשפה הקוריאנית, Be. השיר דורג במקום הראשון בבילבורד הוט 100 - הסינגל השלישי ברציפות של BTS שהגיע למקום הראשון במצעד זה תוך שלושה חודשים, והשיר הראשון אי פעם שבוצע בעיקר בקוריאנית והגיע לראש המצעד. ב-1 באפריל פרסמה הלהקה את "Film Out", הסינגל המוביל מתוך אלבום האוסף היפני BTS, the Best.
יחסי זמביה–ישראל
היסטוריה
במאי 2018 שלחה זמביה נציג מטעמה לטקס העברת שגרירות ארצות הברית בישראל לירושלים.
יחסי מסחר
בשנת 2014, סך הייצוא מישראל לזמביה עמד על 5.24 מיליון דולר אמריקאי וכלל בעיקר מוצרי טלפוניה ומכוניות. הייצוא מזמביה לישראל באותה השנה עמד על 2.61 מיליון דולר אמריקאי וכלל יהלומים וייצוא זניח של תירס.
האינפנטה לואיסה פרננדה, דוכסית מונפנסייה
משפחתה
ב-10 באוקטובר 1846 התחתנה לואיסה פרננדה עם אנטואן, דוכס מונפנסייה, ממנו היו לה 10 ילדים:
האגודה החדשה לאמנים
היסטוריה
תערוכת הבכורה הראשונה שלהם נערכה במוזיאון ארנסט במאי 1924, והמשיכו להציג בכל שנה בסלון הלאומי או בהיכל האמנות. מספר חברי קבוצת האמנים בשנות ה-30 עמד על כ-80, ומספר החברים התומכים בעבודת הקבוצה עמד על כ-40 אמנים נוספים. חשוב מאוד לציין שלא קבוצה זו ולא קבוצות אחרות של אמנים היו סגורים הרמטית. הוזמנו לא פעם לתערוכות גם אמנים מחוץ לקבוצה, או הצטרפו מדי פעם לתערוכות אחרות. תרגולת זו של סובלנות כבר התפתחה במושבת האמנים של באיה מארה. התרגולת נמשכה באופן אינסטינקטיבי, שכן ניתן היה לעבוד בתוך ומחוץ לבית הספר בבאיה מארה, כך היה גם בתוך קבוצת האמנים, שכן המטרה הייתה רק לאפשר לחסידי הקבוצה להתאחד. KUT יכול להיחשב לאחד האגפים של אסכולת פריז, ובגלל הרוחניות הצרפתית שלהם הם הותקפו על ידי בני הדור ההונגרים.
רינה ויינרייך
רינה ויינרייך היא אתלטית ישראלית בעבר, אלופת ישראל ושיאנית ישראל בריצת 100 מטר (1955 ו-1956) ובריצת 200 מטר (1955). היא הקימה את קבוצת תיגבור, כיהנה בה כמנכ"ל ומשמשת בה כחברת דירקטוריון.
סבתא מוזס
בגרותה
בגיל 27 היא עבדה והתגוררה בחווה בה הכירה את תומאס סלומון מוזס, שהיה עובד שכיר. הם התחתנו והתמקמו ליד סטאנטון, וירג'יניה, בה התגוררו ועבדו במקביל ובנפרד, בארבע חוות שונות באזור. להשלמת הכנסת המשפחה, אנה טיגנה צ'יפס והכינה חמאה מחלב של פרה שרכשה מחסכונותיה. מאוחר יותר, הזוג קנה חוה.
בשנת 1936 היא פרשה מעבודתה בחווה ועברה להתגורר בבית בתה. בסביבתה אנה מרי הייתה ידועה כ"אמא מוזס" או כ"סבתא מוזס". כשהתפרסמה, אף על פי שהציגה את עצמה כ"גב' מוזס" כלי התקשורת כינו אותה "סבתא מוזס" ומאז היא ידועה בכינוי זה.
כריסטיאן פוליסיק
נבחרות ארצות הברית
נכלל בסגל נבחרת ארצות הברית לטורניר מונדיאל 2022. במהלך הטורניר בישל פעמיים וכבש את שער הניצחון על נבחרת איראן שהבטיח את עליית ארצות הברית לשלב שמינית הגמר.
רוברט הלפרין
רוברט שרמן "באק" הלפרין (באנגלית: Robert Sherman "Buck" Halperin; 26 בינואר 1908 - 8 במאי 1985) היה גיבור מלחמה יהודי-אמריקאי במלחמת העולם השנייה, שייט תחרותי זוכה מדליית ארד באולימפיאדת רומא, שחקן פוטבול ואיש עסקים.
קורות חייו
הלפרין נולד למשפחה יהודית בשיקגו שבאילינוי, בן לאב שהיגר לארצות הברית מקייב בסוף המאה ה-19. היה חבר בנבחרת הפוטבול של אוניברסיטת נוטרדאם ושל אוניברסיטת ויסקונסין–מדיסון בעמדת הקוורטרבק. הוא שיחק עונה אחת (1932) בעמדת הרץ האחורי בקבוצת ברוקלין דודג'רס מליגת ה-NFL ולאחר מכן אימן בתיכון בשיקגו.
לאחר כניסת ארצות הברית למלחמת העולם השנייה התגייס במרץ 1942 לצי האמריקאי. הוא נבחר להיות אחד מעשרה לוחמים שייסדו את יחידת הקומנדו הימי של הצי (SCOUTS & RAIDERS), היחידה אומנה בחשאי בווירג'יניה והיוותה את הבסיס ליחידת אריות הים.
משנת 1959 כיהן הלפרין כיושב ראש חברת .Commercial Light Co שהקים אביו באילינוי. החברה עסקה בעבודות הנדסה וחשמל רבות היקף. כמו כן היה ממייסדיה של חברת הביגוד Lands' End. בשנותיו האחרונות התגורר בפאלם ספרינגס בקליפורניה.
נפטר ב-1985 ונקבר בבית הקברות הלאומי ארלינגטון. הותיר אחריו אישה ושלושה בנים.
אנס סאלי
אנס סאלי (ברומנית: Enes Sali; נולד ב-23 בפברואר 2006) הוא כדורגלן רומני המשחק בעמדת הקשר ההתקפי בפארול קונסטנצה ובנבחרת רומניה.
בלנסיאגה
היסטוריה
בשנת 1919, פתח כריסטובל בלנסיאגה את החנות הראשונה של המותג הנושא את שמו בסן סבסטיאן, ספרד. ומאוחר יותר פתח חנויות נוספות במדריד וברצלונה. בית המלוכה הספרדי והאריסטוקרטיה המקומית נהגו ללבוש את הבגדים שעיצב. עם פתיחת מלחמת האזרחים בספרד, נאלץ לסגור את חנויותיו והוא עבר לפריז, שם פתח באוגוסט 1937 בית אופנה ברחוב המלך ג'ורג' החמישי ותצוגת האופנה הראשונה שלו שם הייתה מושפעת מאוד מהרנסאנס הספרדי. הצלחתו הייתה כמעט מיידית, ומקץ שנתיים העיתונות שיבחה והיללה אותו כמהפכני, ועיצוביו היו מבוקשים מאד. כרמל סנו, העורכת של הרפרס בזאר, הייתה מאוהדיו הראשונים.
מאבק במועצת האופנה הצרפתית
בלנסיאגה התנגד בהתרסה לכללים, להנחיות ולמעמד הבורגני של מועצת האופנה הצרפתית, ולפיכך מעולם לא היה חבר בה. למרות הכבוד הרב שנרכש לו בתעשיית האופנה, מבחינה טכנית, בלנסיאגה מעולם לא הוגדרה כאופנה עילית.
ממיק כירורגיה חדשנית
מוצר עיקרי של החברה הוא Hominis, רובוט המשמש לניתוחים בחלל הבטן, כולל כריתת רחם, בגישה דרך הנרתיק. במרץ 2021 קיבלה החברה את אישור ה-FDA למכירת הרובוט, לאחר ניסוי קליני בבלגיה ובישראל (בבית החולים רמב"ם). לדברי החברה זהו המוצר היחיד שקיבל את אישור ה-FDA לניתוח רובוטי דרך הנרתיק.
עם בעלי המניות של החברה נמנות קרנות הון סיכון אחדות, חברת מבטח שמיר אחזקות ואוניברסיטת אריאל בשומרון. בשני סבבי גיוס ראשונים גייסה החברה 18 מיליון דולר, ובנוסף קיבלה מענק של שני מיליון דולר מרשות החדשנות. בסבב גיוס שלישי, שנערך באפריל 2021 לאחר שהחברה קיבלה את אישור ה-FDA לשימוש ברובוט שפיתחה, גייסה החברה 96 מיליון דולר. באוגוסט 2021 פורסם שהחברה עומדת להתמזג עם חברת הספאק MedTech Acquisition.. בינואר 2022 דווחה החברה על סדרת עסקאות רכישה של המערכת בבתי חולים ברחבי ארצות הברית, ומיד לאחר מכן בית החולים לנשים ע"ש ג'קסון החל להציע לנשים לבצע ניתוחים גניקולוגיים באמצעותה.
ישמח חתני
תוכן הפיוט
פיוט זה קצר יחסית לפיוטים אחרים וכולל שני בתים ופזמון חוזר בין הבתים. השיר מבקש מאלוהים לברך את החתן בברכות שיגנו עליו וייסיעו לו בהצלחה. חלק מן הברכות שאובות מפסוקים מהתנ"ך שבמקור נועדו לנחם ולברך את עם ישראל, אך בפיוט זה הן מכוונות אל החתן הנמצא בתוך קהל המאמינים בעם ישראל.
השפעה
השיר התפרסם ב־1981 בביצוע חברי להקת "צלילי הכרם", שכללו את גרסתם לשיר באלבומם "יום שישי הגיע". בשנת 2016 יצא לאקרנים הסרט "ישמח חתני", בכיכובו של אביב אלוש. שרית חדד הקליטה ביצוע מחודש לפיוט אשר שימש כשיר הנושא של הסרט.
יאן פול ואן הקה
קריירה
ב-24 באוגוסט 2022, ערך ואן הקה את הופעת הבכורה שלו בברייטון, כשעזר לקבוצה לשמור על שער נקי בניצחון 3 - 0 על פורסט גרין רוברס. שלושה ימים לאחר מכן, ערך ואן הקה את הופעת הבכורה שלו בפרמייר ליג, כשעלה מהספסל בדקה ה-88 במקומו של דני וולבק, ועזר לברייטון לנצח 1 - 0 את לידס יונייטד. ב-21 בינואר 2023, ערך ואן הקה את ההופעה הבכורה שלו בהרכב הפותח של ברייטון, כששיחק 90 דקות בתיקו 2-2 עם לסטר סיטי. ב-24 במאי, שיחק ואן הקה בתיקו 1-1 עם מנצ'סטר סיטי, שהיה מהמשחקים האחרונים של העונה, והבטיח לברייטון מקום בליגה האירופית לעונת 2023/2024.
ביקורת על ויקיפדיה
חשיפה להשפעה של אקטיביזם פוליטי
על אף שמדיניותה של ויקיפדיה מחייבת שכל הערכים יהיו כתובים מנקודת מבט נייטרלית, ויקיפדיה איננה חסינה מפני ניסיונות של משתמשים קיימים או עורכים אנונימיים לנסות להטות את תוכן הערכים. בינואר 2006 התברר כי בוצעו בוויקיפדיה האנגלית עריכות מרובות על ידי אנשי צוות של חברי בית הנבחרים האמריקאי אשר עסקו ב"ניקוי" הביוגרפיות של המעסיקים שלהם והוספת הערות שליליות על יריביהם הפוליטיים. שינויים רבים נוספים בוצעו מכתובת IP שהייתה שייכת לבית הנבחרים. ג'ימי ויילס התייחס לכך בראיון בו הוא ציין כי לדעתו השינויים שבוצעו על ידם אינם הולמים.
מחיקה של ערכים אשר נקבע כי אין להם חשיבות אנציקלופדיית
אתר משלים לוויקיפדיה האנגלית, Deletionpedia, הוקם במטרה לבצע גבויים לערכים שנמחקים מהוויקיפדיה האנגלית על מנת להנגיש את המידע לציבור. הערך על אתר זה אף עמד בפני הצבעת מחיקה בוויקיפדיה האנגלית, אך שרד את ההצבעה.
אנונימיות העורכים
בוויקיפדיה העורכים אינם נדרשים לזהות את עצמם. העריכה של התוכן באתר תחת מעטה האנונימיות ספגה ביקורת רבה לאורך השנים שכן היא אינה מאפשרת לקיים מצב בו העורכים נושאים באחריות על התוספות שלהם באתר.
נס ברחוב 34
העלילה מתרכזת בחנות הכלבו הגדולה מייסיס הנמצאת ברחוב 34 בניו יורק בתקופת קניות חג המולד, ובעיקר בדמותו של סנטה קלאוס והשאלה האם הוא אמיתי.
הסרט היה מועמד לפרס אוסקר לסרט הטוב ביותר אך הפסיד אותו לסרט "הסכם ג'נטלמני".
שאול סתהון
ביוגרפיה
נולד בחלב שבסוריה בשנת 1851 (ה'תרי"א) לרב דוד סתהון. בילדותו התייתם מאביו, ודודו הרב משה סתהון-דבח (מחבר הספר "קהילת משה") גידלו בביתו. בשנת 1877, בגיל 26, מונה לחבר בית הדין בעיר. בשנת 1881 עבר לעיר עינתאב והחל לשמש בה כרב העיר, למשך עשר שנים. בשנת 1891 (ה'תרנ"א) חזר לחלב, וייסד בה ישיבה עם מסלול להכשרת אברכים לרבנים. בשנת 1912 (ה'תרע"ב) נסע לבקר את בניו שהתגוררו בבואנוס איירס שבארגנטינה, שם הוצע לו לכהן כרב הקהילות היהודיות של יוצאי חלב ודמשק בעיר, שמצבן הרוחני לא היה מזהיר בתקופה זו. הוא נענה בחיוב, ובפעילותו כרב פעל לשחיטה כשרה וייסד בעיר מספר מוסדות, בהם "אהבת צדק" וחברה קדישא "חסד של אמת".
חברת המצעדים הרשמית
חברת המצעדים הרשמית (באנגלית: The Official Charts Company או בקיצור OCC) היא חברה המפעילה מצעדי מוזיקה בממלכה המאוחדת שנוסדה ב-1998.
הסטטוס קוו בהר הבית
רקע היסטורי
הסכמות אלה אושררו בסעיף 62 של ההסכם שהתקבל בקונגרס ברלין (1878). הסכם זה הרחיב את הסטטוס קוו גם להר הבית. גם בהסכם ויצמן-פייסל (1919) הוסכם כי תהיה שליטה מוסלמית על המקומות הקדושים לאסלאם, בהם הר הבית. שלטונות המנדט הבריטי וירדן, ששלטו בירושלים לאחר נפילת האימפריה העות'מאנית, כיבדו את הסכמי קונגרס ברלין ומילאו אחר התקנות שנקבעו בהסדר הסטטוס קוו של 1852.
מקרי הפרת הסטטוס קוו מצד ממשלת ישראל
בעקבות הפיגוע בהר הבית סגרה משטרת ישראל לחלוטין את מתחם הר הבית לכניסת יהודים ומוסלמים לשם עריכת חיפושים בניסיון לאתר כלי נשק שהוסתרו במתחם. המתחם נפתח למבקרים כעבור יומיים, לאחר ששעריו צוידו בגלאי מתכות. צעד זה נתפס כהפרה של הסטטוס קוו, וגרם למתיחות ומחאות של פלסטינים, שהתפתחו למהומות הר הבית (2017). ב-24 ביולי 2017, בעקבות אירועים אלו, החליט הקבינט המדיני-ביטחוני להסיר את גלאי המתכות.
מחלוקות בנושא גשר המוגרבים
בנובמבר 2011 גובשה תוכנית חשאית להרוס את גשר המוגרבים ולהקים גשר חדש במקומו, ללא תיאום עם הווקף. התוכנית נחשפה, ובתוך זמן קצר בוטלה בשל לחצים שהופעלו מצד ירדן ומצרים.
אירועי התפילה של הרב גורן (1967)
לאחר מלחמת ששת הימים, הרב שלמה גורן התנגד למדיניותו של משה דיין והחל לארגן אירועי תפילה הפגנתיים ברחבת הר הבית. מעשיו גרמו לתגובות של הלם בעולם המוסלמי ולחשש באשר לגורל האתרים הקדושים לאסלאם, מפני שתפילתו של גורן ברחבת הר הבית הייתה מנוגדת להסדר בין הווקף לממשלת ישראל. בעקבות אירוע תפילה המונית שארגן הרב על ההר בט' באב תשכ״ז (15 באוגוסט 1967) התרחשו הפגנות ומחאות ברחבי העולם הערבי, ואנשי הווקף נעלו את שער המוגרבים, המוביל מהכותל להר הבית. ב-17 באוגוסט התכנסה "ועדת השרים לשמירה על המקומות הקדושים" לדון בסוגיה. הוועדה החליטה להורות לכוחות הביטחון לעצור את פעילותו של הרב גורן על ההר ולפנות מתפללים יהודים אל הכותל המערבי.
סוגיית תפילת יהודים על הר הבית נידונה בוועדת השרים פעמיים נוספות, באוקטובר 1967 ובסוף מאי 1968. בישיבות אלה נמנעה הוועדה מלקבל החלטה מפורשת האוסרת תפילת יהודים או הקמת בית כנסת בהר הבית, והסתפקה בהוראה למשטרה למנוע תפילה על מנת לשמור על הסדר הציבורי במקום.
ניסיון תפילה של גרשון סלומון בט' באב (1977)
ב-14 באוגוסט 1977, ט' באב, התארגנו 30 חברי קבוצת "אל הר ה'" בראשות גרשון סלומון, בניסיון לעלות ולהתפלל בהר הבית. ההתארגנות סוכלה על ידי שירות הביטחון הכללי.
עליית רבנים מהציונות הדתית להר הבית (2012)
ב-17 במאי 2012 עלתה להר הבית קבוצה של כשבעה-עשר רבנים מהציונות הדתית. בין העולים היו הרב ישראל אריאל, הרב דב ליאור והרב יהודה קרויזר. במהלך הסיור סיפר הרב ישראל אריאל בהרחבה על השתתפותו בכיבוש הר הבית במלחמת ששת הימים, ועל כך שהרב צבי יהודה קוק ו"הרב הנזיר" שהגיעו להר הבית באותו ערב דיברו על כך שכניסתם מותרת מטעם "דיני כיבוש". בכך ניסה הרב להזכיר ולבסס דבר שכבר אמר במקומות אחרים, שגם היום ניתן, למרות הבעיות ההלכתיות, להתיר עלייה להר הבית מכוח "מצוות כיבוש". פעילי תנועות המקדש, דוגמת הרב אריאל, מרחיבים את מנעד הפרשנויות הנובעות ממצוות כיבוש ארץ ישראל - המופיעה בכמה פסוקים במקרא - גם לשאלת השליטה בהר הבית והקמת המקדש.
רות דוד
רות דוד (נולדה ב־14 בדצמבר 1952, נקראת גם רות דוד-בלום ורות בלום-דוד) היא עורכת דין ישראלית, לשעבר פרקליטת מחוז תל אביב (פלילי) בפרקליטות המדינה.
בית הספר ראשידיה
היסטוריה
במאי 1970 הודיע ראש העירייה טדי קולק, כי בתי הספר העירוניים במזרח ירושלים יוכלו להוסיף שעות לימוד של תוכנית לימודים ערבית, כדי שהתלמידים יוכלו להמשיך בלימודיהם האקדמאיים באוניברסיטאות ערביות, אם ירצו בכך. והוסיף כי הוא מקווה כי במרוצת הזמן יחלו התלמידים הערבים בני מזרח ירושלים, להמשיך את לימודיהם באוניברסיטאות הישראליות. למרות זאת המשיכו הקשיים ביישום התוכנית, מאחר שהיה מחסור בספרי לימוד ובמרים המכירים את תוכנית הלימודים הישראלית. בשנת 1972 הוחלט להקים ועדה בראשות מתי פלד, לבחון ולהמליץ על תוכנית לימודים. הוועדה המליצה לייצור תוכנית ממוזגת שבה יכלו התלמידים לגשת גם לבחינות הבגרות הישראלית, וגם לירדנית. אך גם תוכנית זו נכשלה שוב בגלל מחסור במורים וחוסר היענות, והיא פגעה ביכולת של התלמידים ללמוד באוניברסיטאות במדינות ערב. בשנת 1976 הוחלט לאפשר לבית הספר ראשידיה, ובתי ספר תיכון ערבים אחרים במזרח ירושלים, ללמוד לפי התוכנית הירדנית, ורק לכפות קיים שיעורים לעברית, ושיעורי אזרחות. טדי קולק הסביר את המהלך בעובדה שרוב התלמידים במזרח ירושלים עזבו ללמוד בבתי ספר פרטיים שחלקם היו במקומות מרוחקים, התוכנית החדשה תאשפר להם ללמוד סמוך לביתם, תוך פיקוח מסוים של העירייה ומשרד החינוך.
פורמולה 1 עונת 1977
שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון שבע התוצאות הטובות מתוך שמונת המרוצים הראשונים בעונה ושבע התוצאות הטובות מתוך שמונת המרוצים האחרונים בעונה.
השנה של אפריקה
העצמאות מצרפת
בתגובה לעימות הגובר באלג'יריה – במיוחד למשבר מאי 1958 – יצרה צרפת חוקה חדשה ב-1958. חוקה זו הפכה את המדינות הקולוניאליות לחלק מ"הקהילה הצרפתית" (La Communauté) אשר הפכה את האימפריה הצרפתית למעין פדרציה. כל המדינות החברות הצטרפו להסכם מלבד גינאה, שקיבלה עצמאות ב-1958 כאשר סירבה להצטרף ל-La Communauté. החלטתה הביאה את צרפת לנתק כל תמיכה בה, אך יצרה תקדים למושבות צרפתיות אחרות. בדצמבר 1959 הסכים מנהיג צרפת שארל דה גול שהמדינות החברות יוכלו לקבל עצמאות אם יבחרו. כל המדינות בחרו זאת, בקצב מהיר הרבה יותר מזה שצפתה צרפת.
מבריטניה
בניגריה הייתה האוכלוסייה הגדולה ביותר והכלכלה הטובה ביותר ביבשת. היא הפכה לעצמאית ב-1 באוקטובר.
דרום אפריקה
טבח שארפוויל התרחש ב-21 במרץ 1960 בדרום אפריקה, ועורר התנגדות מחתרתית המונית וכן הפגנות סולידריות בינלאומיות. אירוע זה מצוטט לעיתים כתחילתו של המאבק העולמי באפרטהייד. פעילים ואקדמאים דרום אפריקאים מתארים את האירוע כנקודת מפנה בהתנגדות לאפרטהייד, המסמנת את קץ מדיניות המחאה הבלתי-אלימה של האקטיביסטים. יש האומרים שההשפעה הגדולה ביותר שלו הייתה הגברת המודעות של דרום-אפריקאים לבנים לאכזריות שבה דיכו את השחורים.
אירועים קשורים
ועידת העמים הכל-אפריקאית השנייה, שהתקיימה בין 25 ל-31 בינואר 1960, קראה לעצמאותה המלאה של אפריקה ולהקמת בנק אפריקאי.
לקריאה נוספת
Smith A. W. M., Jeppesen C. Britain, France and the Decolonization of Africa: Future Imperfect. UCL Press, 2017.
קוריאה הדרומית במשחקים האולימפיים לנוער
מדליות לפי משחקים
משחקי הקיץ width="20px"|
אתרים קדושים לאסלאם
בסופיות יש אתרים רבים הנהנים ממעמד מקודש בשל קשריהם עם מורים ומנהיגים סופים, הייחודיים לכל מסדר.
אתרים קדושים לאסלאם השיעי
מסגד האימאם עלי בנג'ף שבעיראק הוא האתר הקדוש ביותר לפי האסלאם השיעי בעיקר משום שהאימאם עלי היה השיעי הראשון שנקבר במתחם המסגד. באתר מבקרים מדי שנה לפחות 8 מיליון עולים לרגל - מספר אשר לפי ההערכות צפוי לגדול בשנים הבאת לכ-20 מיליון עולים לרגל מדי שנה.
מפתח העיר
לעיתים מכונה המפתח "מפתח זהב".
אישים שקיבלו את מפתח העיר בישראל
הרב ראובן מרגליות - תל אביב-יפו, אברהם קריניצי - רמת גן, סטפן צ'יצ'ל (סגן נשיא קונגו) - חולון, יצחק שמיר - תל אביב, פרנק סינטרה - נצרת, אנואר סאדאת - באר שבע, בנימין נתניהו - אילת, לאון מ'בה - תל אביב, גולדה מאיר - נצרת ונצרת עילית, יצחק נבון - רחובות, יצחק רבין - נצרת עילית, סמואל לואיס - תל אביב, רפי סער - כפר סבא, רות רזניק - אשדוד, אידה נודל - רחובות, סטס מיסז'ניקוב - מאילת, אמיר כוכבי - הוד השרון, בריאן וילסון - תל אביב, הרב שמעון וינר - יהוד, הרב בנימין קרניאל - גדרה, ג'ייל וקארן טייב - קריית שמונה.
יחידת הקומנדו 51
במזרח אפריקה
יחידת הקומנדו 51 הגיעה לסודאן בתחילת 1941, והשתתפה בפלישת הכוחות הבריטים לאריתריאה ולאתיופיה. הקרב הראשון בו נטלה חלק היה הקרב על העיר קרן, שנערך בסוף פברואר ותחילת מרץ 1941. קרן היא עיר המצויה במישור המוקף הרים גבוהים מכל צידיו, בה התבצרו 23,000 איטלקים, אל מול הכוח הפולש שמנה כ־14,000 איש. היחידה נטלה חלק בתפיסת ההרים המקיפים את קרן, תוך לחימה קשה, בה הראו לוחמיה לא פעם גבורה והקרבה עצמית. בקרבות נהרגו שישה מלוחמי היחידה, ו־24 נפצעו. עם סיום הקרב ציין לשבח את היחידה המפקד הבריטי, הגנרל ויליאם פלאט.
קישורים חיצוניים
בספרות
דייוויד פיירקלאף
לאחר הפרישה ומורשת
פיירקלאף עדיין נחשב לשחקן אהוב על אוהדי ליברפול ונבחר במקום ה-18 מבין "100 השחקנים שהרעידו את הקופ" בסקר שיצא ב-2006.
אלברט הנרי קרביאל
אלברט הנרי קרביאל (באנגלית: Albert Henry Krehbiel; 25 בנובמבר 1873 - 29 ביוני 1945), היה הצייר האמריקאי המעוטר ביותר באקדמיה הצרפתית. הוא ידוע בעיקר כאימפרסיוניסט אמריקאי. מאוחר יותר בקריירה שלו, קרביאל התנסה בציור מודרניסטית יותר.
קרחון יורון
קרחון יורון (באנגלית: Huron Glacier) הוא קרחון רחב באי ליווינגסטון באיי שטלנד הדרומיים שבאנטארקטיקה.
אורכו של הקרחון 8.9 קילומטרים; רוחבו של הקרחון 4.1 קילומטרים.
קרחון יורון ממוקם דרומית לקרחון סטרומה;
קרחון יורון זורם לכיוון מזרח - צפון-מזרח ונשפך אל מפרץ מון, צפונית לנקודת יאנה.
עונת 2013/2014 ביורוליג
סרחיו רודריגס (ספרד) מריאל מדריד נבחר לכדורסלן המצטיין של העונה.
שלי קון
קריירה
לקון קריירה בטלוויזיה, בקולנוע ובתיאטרון, והיא שיחקה בתפקידים ראשיים בסרטי קולנוע אירופאים ובריטיים; בדרמות טלוויזיוניות כמו "The Innocence Project" ולעיתים הופיעה בתיאטרון עם הלהקה השייקספירית המלכותית (RSC).
חיים אישיים
קון חיה בלונדון. בשנת 2006 השתתפה במרתון לונדון.
טדאוש פרושקובסקי
קורות חייו
בהנהגתו הוקמה ב-1925 "אחוות סנט לוקס", אגודה של ציירים פולנים, על ידי סטודנטים בפקולטה שלו. היה זה ארגון אמנים חדש והחשוב ביותר בוורשה מאז מלחמת העולם הראשונה שהיה פעיל עד 1939. האחווה אימצה חוקים בהשראת הגילדות מימי הביניים של סנט לוק – עם טקסים ואירועים. הכיוון האמנותי התבסס גם על טכניקות ורעיונות היסטוריים. הציור ההולנדי של המאות ה-16 וה-17 השפיעו במיוחד על סגנון הקבוצה.
יצירתו
תלמידיו החשובים של פרושקובסקי היו נתן קורזן, יאן בטלי, בולסלב סיביס, אדוארד קוקושקו ופליצ'אן קובארסקי.
אז טרם נמתחו
על הפיוט
התמה של הפיוט היא שכיוון שהתשובה קדמה לבריאת העולם, היא מהווה בסיס לתפילתנו שתתקבל התשובה, והקהל השב אל הקב"ה יזכה לכפרה ולקרבה אליו.
צ'קמרקס
היסטוריה
בשנת 2011 גייסה כ-15 מיליון דולר בסבב גיוס ראשוני בהובלת חברת Sales Force וחברת DNP.
שלב הצילומים (קולנוע)
מהלך הצילומים
לאחר שמסתיימים הצילומים העיקריים שהוחלט לצלם, מסתיימת מרבית עבודתו של רוב מי שמעורב בהפקה. בתהליך הפוסט פרודקשן (גמר-הפקה), עלולות להתגלות סצנות מסוימות או אפילו רצפים (sequences) של סצנות שיש לצלם עוד כדי להשלים את הסרט - או משום שהסצנות חסרות ואם משום שהן אינן מושלמות, למשל במקרה שחומר הגלם אינו מספיק באיכותו בשל רמת משחק. בנסיבות אלה, ייתכן שיצולמו צילומים נוספים. אם הסצנות כבר צולמו לפחות פעם אחת או שהן בעלות חשיבות, התהליך מכונה "צילום מחדש" (re-shoot). אם הסצנות המצולמות חדשות וקטנות יחסית התהליך מכונה לעיתים קרובות "איסוף" (pick-up).
עופר פליישר
עופר פליישר (נולד ב-14 במרץ 1966) הוא מהנדס מערכות אוויוניקה וכדורסלן עבר ישראלי. גובהו 2.08 מטרים, שיחק בעמדת הסנטר.
ביוגרפיה
פליישר נולד בדימונה, ובנעוריו עבר להתגורר בבית סבו וסבתו במרכז הארץ על מנת להתקדם מבחינה מקצועית בכדורסל. למד בתיכון בליך. שיחק בקבוצת הנוער של הפועל חולון. בעונת 1983/1984 זכה עמה באליפות המדינה בליגה לנוער. בשנים 1984–1987 שיחק בהפועל תל אביב, ולאחר מכן עבר להפועל גליל עליון וזכה עמה בגביע המדינה (1987/1988). לאחר מכן שיחק בקבוצות א.ס רמת השרון, מכבי חיפה, מכבי רמת גן ובני הרצליה. בשנים 1993–1995 חזר להפועל תל אביב, בעונת 1995–1997, שיחק בבני הרצליה. בעונת 1997/1998 הצטרף למכבי נתניה, לאחר מכן שוב שיחק בהפועל תל אביב למשך שנה, ובשנת 1999 הצטרף לקבוצת נעוריו הפועל חולון ופרש ממשחק כעבור שלוש שנים בעת ששיחקה חולון בליגה השנייה. פליישר ייצג את ישראל בנבחרת הקדטים, ושיחק 133 משחקים במדי נבחרת ישראל ובמסגרתה קלע 429 נקודות. ככדורסלן היה ידוע באחוז קליעות נמוך מקו העונשין.
בג"ץ סנש נגד רשות השידור
בג"ץ 6126/94 גיורא סנש ואחרים ובג"ץ 6143/94 נדיה מטר ואחרים נגד רשות השידור, מרדכי לרנר ואחרים, שניתן בשנת 1999, הידוע בקיצור כבג"ץ סנש, הוא פסק דין העוסק במהות חופש הביטוי במשטר דמוקרטי ובמתח הקיים בין חופש הביטוי לבין האינטרס הציבורי של שמירה על הסדר והגנה על רגשות הציבור, וכן במתח הקיים בין חופש הביטוי המשתמע מחוק יסוד כבוד האדם וחירותו ובין שמירה על כבוד האדם וזכותו לשם טוב הבא לידי ביטוי באותו חוק עצמו.
נימוקי השופטים
דעת הרוב נכתבה על ידי השופט ברק, והשופט מצא הסכים עם עמדתו.
האינטרס הציבורי - שמירה על הסדר הציבורי
ברק כלל תחת האינטרס הציבורי מספר ערכים כלליים כגון קיומה הדמוקרטי של המדינה, ביטחון הציבור ועוד. ברק הכיר בכך שזכויות האדם אינן יכולות לבוא על חשבון האינטרס הציבורי עד כדי גרימת סכנה ממשית לציבור. האינטרס הציבורי כולל בתוכו את ערכי החברה וזכויות הפרט, שמירה על חופש הביטוי והיצירה, שמירה על כבוד האדם ושמו הטוב, וגם ערכים שהם יותר ציבוריים כגון טיפוח ערכי התרבות, כיבוד הערכים הלאומיים והשמירה על האמת ההיסטורית.
נוסחת האיזון
חברה דמוקרטית אינה מתנה את חופש הביטוי רק לדברי אמת, אמנם האמת עדיפה על השקר אך הדרך להתמודד עם השקר היא בהסברה ובחינוך לאמת ולא בהגבלת חופש הביטוי והיצירה. תהיה זו פגיעה חמורה בחופש היצירה אם יוצרים לא יוכלו להשתמש בדמויות היסטוריות ללא אפשרות שימוש בדמיון חופשי ביצירותיהם.
הזכות לחופש הביטוי מול הזכות לשם טוב
בבוחנו את המחזה אמר כי למען היסוד הדרמטי, גם אם קיימת סטייה קלה מהאמת, לא ניתן לבוא בטענות אל המחזאי. אך בבחינה של היסוד הדוקומנטרי ובאופן ספציפי הכרונולוגי של היצירה הוא סבר כי רמת הדיוק צריכה להיות גבוהה. הוא מציין אי דיוקים בעובדות הכרונולוגיות במחזה. באופן ספציפי, ה"עובדה" שבמחזה אומרת, כי חבריה של סנש חצו את הגבול כשלושה ימים לאחר חנה סנש, בעוד שבמציאות הם חצו את הגבול כשבועיים אחריה ובמיקום שונה. חשין טוען כי אי-דיוק זה זרע תשתית להאשמה (שלא הייתה, ולא נבראה במציאות) של קסטנר במחזה כי חנה הסגירה אותם. חשין קבע כי חופש הביטוי בדיווח (והוא מתייחס לדווח כביכול ומכוון למחזה זה), מטיל גם חובה על המדווח לדווח אמת בלבד, ואין הוא מבין כיצד החוק יכול לתת הגנה לחופש הביטוי על דווח אי-אמת. ההגנה על חופש הביטוי היא הגנת אמת בפרסום. חשין קבע זכותה של חנה סנש לכבוד ושם טוב, כפי שמובאת על ידי אחיה היא לדעתו זכות נעלה. הוא מוסיף ואומר כי כבודה ושמה הטוב ניכרים במעשיה שעמדה בגבורה בעינויים ולא גילתה סודה גם אל מול המוות.
חשין התייחס לנימוקי ברק ואמר כי הם מתייחסים לקונפליקט בין חופש הביטוי ולבין האינטרס הציבורי, ואילו לפי דעתו העניין כאן הוא הקונפליקט בין חופש הביטוי המשתמע מכבוד האדם של המחזאי לרנר, ובין זכותה לשם טוב של חנה סנש הבא גם הוא בין השאר מכבוד האדם שלה. הוא קובע שבעניין זה, חופש הביטוי של לרנר ושל רשות השידור באים על חשבון שמה הטוב של חנה סנש. עמדתו היא שבעניין זה זכותה של חנה סנש לכבוד ושם טוב עדיפה בבירור על זכות המחזאי ורשות השידור. על כן הוא סבר שראוי היה להורות לרשות השידור להשמיט את הקטע. הוא מסתמך על פסק הדין בפרשת שירן בו נקבע שבית המשפט יאסור על שידור כלשהו בנסיבות קיצוניות כגון "אי-חוקיות ברורה וגלויה", ולדעתו בקטע המדובר יש את אי החוקיות זו, ולכן הזכות לכבוד ושם טוב של חנה סנש אינה שוות ערך לזכותו של המחזאי לחופש הביטוי ועל בית המשפט לדאוג לכבודה ושמה הטוב של חנה סנש כפי שמכבדים צוואתו של אדם.
סמיון טרסקונוב
קריירה
הוא לוהק לתפקיד בסרט בבימויו של ולדימיר קוט "בתחתית" (2014), המבוסס על מחזהו של מקסים גורקי, הסרט הוקרן לראשונה בשנת 2014 בפסטיבל "חלון לאירופה" – בסרט זה גילם סמיון את לוקה. העיבוד המודרני זכה לביקורות מעורבות. עם זאת תפקידו של סמיון, קיבל ביקורות חיוביות.
המכביה התשע-עשרה
נשים
-   -  נבחרת ארצות הברית זכתה במדליית זהב לאחר שניצחה בגמר את נבחרת ישראל בתוצאה של 1:6.
טבלת מדליות
טבלה המתייחסת לתחרויות לבוגרים ובוגרות בלבד ואינה כוללת את תחרויות הנוער, תחרויות המאסטרס ותחרויות לספורטאים בעלי מוגבלויות:
דיור ציבורי בישראל
ראשית הדיור הציבורי
בין תחילת שנת 1949 לאמצע 1958 נבנו בארץ כ-200,000 דירות לדיור ציבורי בנוסף לכ-60,000 דירות ארעיות. הבניה הציבורית בשנות החמישים הקיפה 57.5% מסך שטח הבנייה למגורים ו72% מכלל חדרי המגורים שנבנו. בניה מואצת זו התאפשרה בכח תקנות התכנון המנדטוריות שהיו בתוקף עד לחקיקת חוק התכנון והבנייה בשנת 1965 ושלא חייבו אישור של ועדות תכנון ונתנו יד חופשית למתכננים הממשלתיים. בשנת 1959 היו 23% ממלאי הדיור בישראל בבעלות ציבורית. אחוז זה של דיור ציבורי נשמר בעשור הבא ובסוף שנות השישים היו 206,000 דירות מושכרות בדיור ציבורי בניהול עמידר. הבניה הציבורית נעשתה בעיקר בפריפריה בעוד במרכזים העירוניים הייתה רוב הבניה פרטית. בראש מנהל התכנון באגף השיכון (שפעל אז במסגרת משרד העבודה) עמד אריה שרון, אדריכל שהיה מקורב לצמרת מפא"י. סגנון הבניה המודרני שאפיין את השיכונים עיצב במידה רבה את המרחב שנתפש במלחמת העצמאות בהתאם לאידאולוגיה הציונית-סוציאליסטית של יצירת תרבות עברית חדשה;
המלצות הוועדה למלחמה בעוני
הוועדה למלחמה בעוני בישראל (ועדת אלאלוף) קבעה כי המדינה "אינה ממלאת בצורה מספיקה את חובתה להבטיח לאזרחיה העניים דיור נאות בעלות סבירה" וכתוצאה מכך ההוצאה על דיור של משפחות עניות באזור המרכז הגיע לכ-60% מהכנסתן. המליצה וציינה כי אחוז זה עדיין נמוך ביחס למקובל במדינות ה OECD. הוועדה המליצה על תוספת של 700-1,000 דירות ציבוריות בשנה במשך 15 שנים, 15-20% מגידול זה יופנה לבתי אבות לחסרי דיור קשישים. הומלץ על מגוון דרכי רכישה שימנעו ריכוז עוני למשל ייעוד ארבעה אחוזים מכלל יחידות הדיור שייבנו במסגרת כל מכרזי קרקע לטובת דיור ציבורי. הוועדה ציינה כי מאות דירות ציבוריות משמשות כמשרדים או עומדות לרשות עמותות, בתי כנסת ומוסדות אחרים. הומלץ לשלב את רשימות הזכאים של משרד העלייה והקליטה ומשרד הבינוי והשיכון ולהתאים את גודל הדירה המוצעת לגודל המשפחה. עלות ההצעות לשיקום הדיור הציבורי - כ-450 מיליון שקלים בשנה. כהשלמה לדיור ציבורי בבעלות המדינה המליצה הוועדה על פתרון של שכירות ארוכת טווח (10 שנים) במימון כמעט מלא של המדינה כך שיינתן ביטחון בדיור לזכאי דיור ציבורי באזור מגוריהם. למרות המלצות אלו בתקציב שנת 2015 הוקצבו פחות מ–5% מתקציב ההמלצות בתחום הדיור הציבורי. לא יושמה ההמלצה להגדלת מלאי הדירות הציבוריות, והסיוע בשכירות ארוכת טווח. ההמלצה להגדלת הסיוע בשכר דירה יושמה ב60 מיליון שקלים לעומת 950 מיליון על פי המלצת הוועדה.
דייר ממשיך
על פי חוק זכויות הדייר בדיור הציבורי משנפטר דייר מוגן בדירה ציבורית או עבר למוסד סיעודי זכאי בן זוגו, בנו או נכדו להמשיך להתגורר באותה דירה ובאותם תנאים בהם התגורר הדייר הקודם. שכר הדירה שישלם הדייר הממשיך בשנתיים הראשונות יהיה זהה לזה ששולם על ידי קודמו. כדי לקבל מעמד דייר ממשיך צריכים להתקיים שני תנאים:
יחסי זימבבואה–נמיביה
היסטוריה
בין נמיביה וזימבבואה מפרידה בוטסואנה. בנקודה בה הגבול הנמיבי הכי קרוב אל הגבול הזימבבואי עם בוטסואנה מפרידים בין שתי המדינות 156 מטרים בלבד. במקום נפגשים הגבולות של ארבע מדינות: זמביה, בוטסואנה, נמיביה וזימבבואה.
חסן רוחאני
ביוגרפיה
בראשית שנות האלפיים היה ראש צוות המשא ומתן תחת הנשיא מוחמד ח'אתמי במסגרת השיחות עם האיחוד האירופי בעניין תוכנית הגרעין האיראנית. הצוות האיראני תחת הנהגתו הגיע למספר פשרות עם מדינות אירופה, בין היתר באשר להאטה בהעשרת האורניום. בשנת 2005, לאחר היבחרו של מחמוד אחמדינז'אד לנשיא איראן, התפטר רוחאני מתפקידו, ותוכנית הגרעין האיראנית נכנסה לשלב מואץ יותר בהתפתחותה.
ישראל
בספטמבר 2018, אמר בעצרת הכללית של האומות המאוחדות כי "ישראל היא האיום הגדול ביותר על שלום העולם" ובחודש נובמבר באותה השנה כינה רוחאני את ישראל: "גידול סרטני שהוקם על ידי מדינות המערב לקידום האינטרסים שלהן במזרח התיכון".
צבא מצרים במלחמת יום הכיפורים
צבא מצרים פתח את מלחמת יום הכיפורים חדור מוטיבציה לנקום את התבוסות הקודמות מידי צה"ל ובמיוחד למחוק את חרפת ההפסד במלחמת ששת הימים. לצורך כך עבר הצבא המצרי התעצמות באמצעי לחימה, אימונים ופיתח טקטיקה במטרה להתמודד עם נקודות החוזק של הצבא הישראלי.
סדר כוחו של הצבא המצרי במלחמת יום הכיפורים
מלבד כוחות אלה כללה הארמייה חטיבת שריון עצמאית אחת, חטיבת חיל רגלים עצמאית ואגד קומנדו עצמאי.
בעתודה ניצבה דיוויזיה ממוכנת (הדיוויזיה המצרית השלישית) שכללה שתי חטיבות ממוכנות (חטיבות 10 ו-114) וחטיבת שריון אחת (חטיבה 23) וכן שתי חטיבות שריון עצמאיות (אחת מהן בתקן מוקטן והיה בה גדוד שריון אחד בלבד)
אמצעי לחימה
ספקית הנשק העיקרית של הצבא המצרי מאז אמצע שנות החמישים הייתה ברית המועצות, שאף פרסה כוחות קרביים ומדריכים רבים בתקופה שקדמה למלחמה.
הגנת הנ"מ המצרית הסתמכה בעיקר על מערך צפוף ומגוון של סוללות טילי קרקע אוויר מדגם SA-2, SA-3 וSA-6. וכן גדודי נ"מ קני בקטרים שונים שהנפוץ בהם היה ZSU-23-4 להגנה מפני תקיפות ביעף נמוך וכן טילי כתף מדגם 9K32 סטרלה-2 שסופק לחיל הרגלים המצרי. מערכת הנ"מ המצרית הייתה יעילה עד כדי כך שמטוסי חיל האוויר הישראלי התקשו לפעול באזור שהוגן על ידה. רק לאחר פריצת הקו המצרי במבצע אבירי לב והשמדת חלק מסוללות הטילים על ידי כוחות קרקעיים יכול היה חיל האוויר הישראלי להעניק סיוע אפקטיבי לכוחות היבשה.
פרנצ'סקו, רוזן טראפאני
פרנצ'סקו, רוזן טראפאני (באיטלקית: Francesco di Borbone-Due Sicilie; 13 באוגוסט 1827 – 24 בספטמבר 1892), היה בנו של פרנצ'סקו הראשון, מלך שתי הסיציליות וסבא רבא של חואן קרלוס הראשון, מלך ספרד.
ביוגרפיה
למרות תככים משפחתיים, היה פרנצ'סקו נאמן לאחיו פרננדו השני, מלך שתי הסיציליות, ולאחר מותו בשנת 1859 מונה פרנצ'סקו למפקד הצבא. במהלך תפקידו הקצר ניסה פרנצ'סקו להגן על הממלכה, אולם לאחר מסע האלף בשנת 1861 הודח אחיינו פרנצ'סקו השני, מלך שתי הסיציליות, ופרנצ'סקו יחד עם שאר המשפחה ברחו לרומא. בהמשך עבר פרנצ'סקו עם משפחתו לצרפת, וב-24 בספטמבר 1892 הוא מת בביתו שבפריז.
צ'ן דושיו
הקמת המפלגה הקומוניסטית הסינית
בקונגרס הראשון של המפלגה הקומוניסטית בשאנגחאי נבחר צ'ן (בהיעדרו) כמזכיר הכללי הראשון של המפלגה. בסיועו של לי דז'או, הוא פיתח מה שיהפוך ליחסי שיתוף פעולה מכריעים עם התנועה הקומוניסטית הבינלאומית, הקומינטרן. שיתוף הפעולה עם הקומינטרן יתברר מאוחר יותר כבעיה בעשור הקרוב, שכן יועצים זרים תוקפניים ינסו לכפות מדיניות מסוימת על פי רצונה של מוסקבה ונגד רצונם של מנהיגים בולטים רבים. לעיתים קרובות הדבר הביע את האינטרס הלאומי של ברית המועצות. עד 1922, גודל המפלגה הקומוניסטית כולה בסין היה רק ​​כ-200 חברים, לא כולל חברים מחוץ לסין. צ'ן נשאר המנהיג הבלתי מעורער של המפלגה הקומוניסטית הסינית עד 1927, ולעיתים קרובות כונה "לנין של סין" בתקופה זו.
המאמצים להפיץ את הקומוניזם
צ'ן והקומוניסטים הסינים יצרו ברית עם סון יאט-סן והקוומינטנג ב־1922. אף על פי שצ'ן לא היה משוכנע בתועלת של שיתוף פעולה עם הקוומינטנג, הוא ביצע באי-רצון הוראה של הקומינטרן לעשות זאת. בעקבות שיתוף הפעולה עם הקוומינטנג, הוא נבחר לוועדה המרכזית של המפלגה בינואר 1924.
סכסוך עם מאו
צ'ן נכנס לעימות עם מאו דזה-דונג ב-1925 על חיבורו של מאו, "ניתוח המעמדות בחברה הסינית". מאו, שקודם על ידי סטלין כנגד המנהיגות הישנה של המפלגה מימי לנין, התנגדו לניתוחיו של צ'ן בסין. בעוד שצ'ן האמין כי מוקד המאבק המהפכני בסין צריך בעיקר להדאיג את העובדים, החל מאו להעלות תאוריה על עליונותם של האיכרים.
עונת 2021/2022 בקונפרנס ליג
חלוקת הקבוצות לפי שלב
בברירת המחדל של ההעפלה לקונפרנס ליג בשלב הפלייאוף (במסלול הראשי) מוקצים שלושה מקומות לקבוצות שיודחו משלב המוקדמות בליגה האירופית (במסלול הראשי).
שלב המוקדמות הראשון
הגרלת שלב המוקדמות הראשון נערכה ב-15 ביוני 2021. 66 קבוצות השתתפו בשלב המוקדמות הראשון. הסיבוב הראשון נערך ב-8 ביולי 2021 והסיבוב השני נערך ב-15 ביולי 2021.
שלב המוקדמות השלישי
הגרלת שלב המוקדמות השלישי במסלול הראשי נערכה ב-19 ביולי 2021. 64 קבוצות השתתפו בשלב המוקדמות השלישי, 54 במסלול הראשי ו-10 במסלול האלופות. במסלול הראשי 9 קבוצות התחילו את דרכן בתחרות בשלב זה, בנוסף ל-45 קבוצות שהעפילו מסיבוב המוקדמות השני. מסלול האלופות כלל 10 קבוצות בסך הכל, 9 קבוצות שהעפילו מהשלב המוקדמות השני ובנוסף שמרוק רוברס מאירלנד שהודחה ישירות לשלב זה לאחר שהודחה שלב המוקדמות הראשון בליגת האלופות. הסיבוב הראשון נערך ב-5 באוגוסט 2021 והסיבוב השני נערך ב-12 באוגוסט 2021.
שלב הפלייאוף
הגרלת שלב הפלייאוף נערכה ב-2 באוגוסט 2021. 44 קבוצות השתתפו בשלב הפלייאוף-34 במסלול הראשי ו-10 במסלול האלופות. במסלול הראשי, 4 קבוצות התחילו את דרכן בתחרות בשלב זה, בנוסף ל-27 קבוצות שהעפילו מסיבוב המוקדמות השלישי במסלול הראשי ו-3 קבוצות שנשרו משלב המוקדמות בליגה האירופית במסלול הראשי. מסלול האלופות כלל 10 קבוצות בסך הכל, 5 קבוצות שהעפילו משלב המוקדמות השלישי ו-5 קבוצות שנשרו משלב המוקדמות בליגה האירופית במסלול האלופות. הקבוצות שניצחו בסיכום שני המפגשים העפילו לשלב הבתים. הסיבוב הראשון נערך ב-19 באוגוסט 2021 והסיבוב השני נערך ב-26 באוגוסט 2021.
יחסי מצרים–קוסובו
שנת 2008
בפסגת הארגון לשיתוף פעולה אסלאמי ב-10 במרץ 2008 התנגדה מצרים לאימוץ המסמך, המוצע על ידי טורקיה, שייתן תמיכה להכרזת העצמאות של קוסובו.
שנת 2011
ב-6 בספטמבר 2011 אמר שר החוץ של מצרים, מוחמד כאמל עמר, כי גם עם ממשלה חדשה, מצרים לא תשנה את עמדתה בנוגע להכרה בקוסובו.
שנת 2013
במהלך ביקורו במצרים של שר החוץ הקוסוברח אנוור הוג'אג' בינואר, אמר עמר כי "בנוגע להכרה של מצרים בקוסובו, אני יכול לומר כי אנו בוחנים זאת ברצינות רבה ואנו מקווים שבקרוב מאוד נקבל החלטה בזמן הנכון", בעוד אסאם אל-חדד, עוזרו של נשיא מצרים, הבטיח כי "יגיע הזמן שבו יהיו לנו חדשות טובות והחלטות לגבי קוסובו". במהלך ביקור בקוסובו לחגוג את יום השנה החמישי להכרזת העצמאות שלה, פקינאם א-שארקאווי, יועצו של נשיא מצרים, הכריז ב-17 בפברואר "כי מצרים עומדת להכיר בקוסובו". בתחילת אפריל 2013 הצהיר נשיא מצרים, מוחמד מורסי, כי מצרים קרובה להכיר בקוסובו.
טינה
טינה (קרויה גם מרירות) היא רגש שלילי (הדומה לכעס או שנאה), הנוצר כתגובה למאורע אמיתי או מדומיין שבו אדם חש כי נעשה עוול.
משך דור
משך דור הוא מדד המשמש בביולוגיה אוכלוסיית ודמוגרפיה כדי לשקף את הגודל היחסי של מרווחים בהקמת דור של צאצאים. משך דור בדרך כלל מבטא את הגיל הממוצע של נשים המתרבות בתוך האוכלוסייה. נניח כי נשים מתחילות להתרבות בגיל α ומפסיקות להתרבות (או מתות) בגיל ω, אז הגיל הממוצע של הרבייה הראשון של קבוצה של נשים הוא
כאשר r הוא המדד המלתוסיאני של האוכלוסייה.